Продължава победният ход на "Славия" в турнира "Ваня Войнова" (ВИДЕО) - bTV Новините
Продължава победният ход на "Славия" в турнира "Ваня Войнова" (ВИДЕО)
Надпреварата в памет на легендарната ни баскетболистка се провежда за трета поредна година
Публикувано в 12:37 ч. 02.03.2019 г. - Обновено в 12:52 ч. 04.03.2019 г.
"Славия" продължава убедителното си представяне на международния турнир за девойки "Ваня Войнова". Българките постигнаха втора победа, като надиграха сръбския "Радивое Корач" с 68:59. По-късно днес "белите" излизат срещу румънския "Муничипал". Двубоите се играят в зала "Сейнт Джордж".
Надпреварата се провежда за трета поредна година в памет на легендарната българска баскетболистка Ваня Войнова. От "Славия" се надяват в бъдеще турнирът бъде включен в календара на ФИБА.
Носител на трофея е отборът на "Славия", който миналата година се наложи с 39:35 именно над "Радивое Корач". В първото издание пък сръбкините записаха три успеха и се наредиха на първо място пред селекцията на домакините.
Програмата до края на турнира "Ваня Войнова"
2 март, събота
15:00 - "Корач" - "Раднички"
16:30 - "Муничипал" - "Славия"
3 март, неделя
9:00 Малък финал - среща за 3/4 място
10:30 Финал
След срутването на строителен изкоп: Няма опасност за жителите на „Манастирски ливади”
Когато мачът е важен, но трябва да наглеждаш кучето (ВИДЕО)
Владислав Горанов: Размерът на партийната субсидия ще се преизчисли
Владислав Горанов: Радев е приел ролята на лидер на опозицията и понякога вреди
Сандра: Харесвам София, знам, че тук имам много фенове
Дърво на годината: 200-годишно чимширено дърво в Казанлък се бори за приза